Kamu bisa jelasin ke aku soal Ressa Herlambang dalam bahasa jawa?

Ressa Herlambang (). Ressa Herlambang iku penyanyi kang asalé saka Indonesia. Ressa Herlambang tau pacaran karo Nia Ramadhani kang saiki dadi bojoné Ardi Bakrie. Ressa Herlambang tau diarani Justin Timberlake Indonesia. Ressa Herlambang tau éntuk jejuluk dadi penyanyi R&B lanang kang paling apik saéngga Ressa tau lumebu ing ajang musik Asia Bagus nalika taun 1999. Ressa Herlambang pancen nduwéni niyat kanggo ngembangaké karir ing donyaning musik. Nganti saiki, Ressa wis nggawe album kang cacahé telu.

Ressa Herlambang iku anak pambarep saka sadulur kang cacahé telu. Album kang nomer telu kang digawé judhulé The Real Me. Ing album iki Ressa uga tetep nganggo aliran musik R&B. Saliyané iku, Ressa uga nggaet musisi handal kaya ta Jocky Soeryoprayogo, Tohpati, Pay BIP, Dewiq, lan Iwang Noorsaid nalika nggawé album kang kaping telu iki. Musisi-musisi iki kalebu musisi senior ing Indonesia. Ressa herlambang duwé zodiak aries lan duwé shio Kerbau.

Saliyané nyanyi, Ressa uga tau nggawé acara kang judhulé Dance With Me. Ing acara iki, Ressa bakal milih penari kang cacahé sepuluh kang bakal nari karo Ressa. Tanggal 16 Juni 2008, Ressa tunangan karo bocah wadon kang umuré 18 taun ya iku Andhisa Putri Raharjo.